నీ లోపలి దెయ్యాన్ని పెరగనివ్వకు..
(అమిర్ మాలిక్ ఆంగ్లంలో రాసిన ఈ వ్యాసాన్ని మోహన సుందరం తెలుగులోకి అనువాదం చేసి తన ఫేస్ బుక్ వాల్ పఎట్టారు. ఆ పోస్ట్ మీ కోసం)
మొదటిసారి కాల్పులు జరిగినప్పుడు అది మిమ్మల్ని కుదిపేసి ఉంటుంది. రెండోసారి.. ఆశ్చర్యచకితుల్ని చేసివుంటుంది. మూడోసారి.. "ఏదో సరేలే " అనుకోని ఉంటారు. జాగ్రత్త ! "రాజ్యహింస" మిమ్మల్ని ప్రశాంతంగా ఉండనివ్వదు. మీ మెదడులోని ఒక భాగాన్ని ఆక్రమించేస్తోంది. మీ విలువల్ని ధ్వంసం చేసేస్తోంది. జాగ్రత్త ! "శాంతి"గా వుండటమంటే హింస ని ఆమోదించడమే. మీ హృదయాలు ఇప్పటికే దాన్ని ఆమోదించేశాయి. "శాంతి" అనేది ఎక్కడా ఉండదని మీకు తెల్సుకదా !
అది ఎక్కడా ఉండదు కాక ఉండదు. చివరకు మీ మనస్సుల్లో కూడా. మొదటిసారి కాల్పులు జరిపినప్పుడు మీరు స్పందించినంతగా, కోపోద్రిక్తులయినంతగా, రాసినంతగా.. తర్వాత ఎందుకు చేయలేకపోతున్నారు? అంటే శాంతి లాంటి నిర్లిప్తత ఏదో మిమ్మల్ని ఆవరించుకుందన్న మాట. వ్యక్తిగతం నుంచీ.. రాజకీయం దాకా, గాంధీ నుంచీ.. అతని హంతకుల దాకా .. "శాంతి" అనేదే అబద్ధం
"బాబ్రీమసీదు" పై కోర్టు తీర్పు ఇచ్చినప్పుడు నెలకొని ఉన్న శాంతిని కోర్టు ప్రశంశించింది. న్యాయవ్యవస్థ చెప్పే అబద్ధాలు నీకెంత మాత్రమూ పనికిరావని కోర్టులకి తెల్సు. ఒకదాని తర్వాత ఒకటిగా అన్నీ విఫలమైపోతాయి. నువ్వు చచ్చిపోయేదాకా విఫలమౌతూనే ఉంటాయి. నీ చావు తర్వాత కూడా నిన్ను అవి విఫలం చేస్తూనే ఉంటాయి.
ఏంచేస్తావ్ ఇక నువ్వు? ఈ సరికే నీ శరీరం ఒక మాంసం ముక్కగా, కొన్ని ఎముకల కుప్పగా రాజ్యం సొంత ఆస్తిలో దాఖలు పర్చబడింది కదా ! ఇక నీ హింసనంతా నీ బుర్రలో నువ్వే మొయ్యి. నువ్వు శాంతిని కీర్తిస్తూ, దానికోసం రాజ్యం వైపు చేరిపోయావు కదా.
నువ్వు సాధారణత్వం కోసం నిరీక్షించావు. రాజ్యం తన బుల్లెట్లతో నీకు దాని అసాధారణత్వాన్ని ప్రసాదించింది. శాంతి ఎలాగైతే ఎక్కడా ఉండదో... సాధారణత్వం కూడా ఎక్కడా ఉండదు. శాంతి, సాధారణత్వం రెండూ కూడా అత్యంత పెద్ద సిగ్గుమాలిన పదాలు.
మొదట ఇది "యుద్ధం" అని ఒప్పుకో. అప్పుడు దాన్ని చేతుల్లోకి తీసుకో. నీ లోపలి దెయ్యాన్ని పెరగనివ్వకు. ప్రేమని వ్యాపింపజెయ్యి. పీడనను, అణచివేతను అంతం చేద్దామని పిలుపునివ్వు. న్యాయం కోసం మాట్లాడు. స్వేచ్ఛ కోసమే న్యాయమైన వాదన చెయ్యి . సంఘీభావ క్షితిజ సమాంతర రేఖని మరింత వెడల్పుగా.. విశాలంగా చెయ్యి. ప్రేమ, న్యాయం, స్వేచ్ఛ, సంఘీభావం అనే పదాలు మాత్రమే ఉంటాయి. అవి కేవలం నోటి మాటలకందవు. ఎందుకంటే అవి అత్యున్నత విలువలు కదా !
nee lopali deyyaanni peraganivvaku..
(amir malic aanglamlo raasina ee vyaasaanni mohana sundaram teluguloki anuvaadam chesi tana fays buk wal paettaaru. aa post mee kosam)
modatisaari kaalpulu jariginappudu adhi mimmalni kudipesi untundi. rendosari.. aascharyachakitulni chesivuntundi. moodosari.. "edho sarele " anukoni untaaru. jaagratta ! "rajyahinsa" mimmalni prasaantamgaa undanivvadu. mee medadulooni oka bhaagaanni aakraminchestondi. mee viluvalni dhwamsam chesestondi. jaagratta ! "saanti"gaa vundatamante himsa ni aamodinchadame. mee hrudayaalu ippatike daanni aamodinchesaayi. "saanti" anedi ekkada undadani meeku telsukada !
adhi ekkada undadu kaaka undadu. chivaraku mee manassullo kuudaa. modatisaari kaalpulu jaripinappudu meeru spandinchinantagaa, kopodriktulayinantaga, raasinantagaa.. tarvaata enduku cheyalekapotunnaru? ante saanti lanti nirliptata edho mimmalni aavarinchukundanna maata. vyaktigatam nunchi.. rajakeeyam daka, gaandhi nunchi.. athani hantakula daka .. "saanti" anede abaddham
"baabreemaseedu" pai kortu teerpu ichinappudu nelakoni unna saantini kortu prasamsinchindi. nyaayavyavastha cheppe abaddhaalu neekenta maatramuu panikiraavani kortulaki telsu. okadaani tarvaata okatigaa annee viphalamaipotaayi. nuvvu chachipoyedaka viphalamouthoone untaayi. nee chaavu tarvaata kuudaa ninnu avi viphalam chestune untaayi.
enchestav ika nuvvu? ee sarike nee sareeram oka maamsam mukkagaa, konni emukala kuppaga rajyam sonta aastilo daakhalu parchabadindi kada ! ika nee himsananta nee burralo nuvve moyyi. nuvvu saantini keertistuu, daanikosam rajyam vaipu cheripoyavu kada.
nuvvu saadhaaranatvam kosam nireekshinchaavu. rajyam tana bulletlatho neeku daani asaadhaaranatvaanni prasaadinchindi. saanti elaagaithe ekkada undado... saadhaaranatvam kuudaa ekkada undadu. saanti, saadhaaranatvam rendoo kuudaa atyanta pedda siggumaalina padaalu.
modata idhi "yuddham" ani oppuko. appudu daanni chetulloki teesuko. nee lopali deyyaanni peraganivvaku. premani vyaapimpajeyyi. peedananu, anachivetanu antam cheddamani pilupunivvu. nyaayam kosam matladu. swechha kosame nyaayamaina vaadana cheyyi . sanghibhava kshitija samantara rekhani marinta vedalpugaa.. visaalamgaa cheyyi. prema, nyaayam, swechha, sanghibhavam ane padaalu matrame untaayi. avi kevalam noti maatalakandavu. endukante avi atyunnata viluvalu kada !